Pícaros roubados polo franquismo

Os nenos do franquismo ou pícaros roubados polo Franquismo é o nome polo que se coñece a mocidade vítima dunha pasaxe dramática da historia recente de España que abrangue de 1937 a 1950Nenos roubado: delitos permanentes segundo Baltasar Garzón , na primeira etapa da ditadura franquista, tempo no que máis de 30.000A busca dos represaliados do franquismo   menores foron secuestrados e apartados das súas familias a fin de seren entregados a persoas afectas ao réxime así coma a centros do Auxilio Social, hospicios, conventos ou seminariosMi padre me confesó que nos habían comprado a un cura por 150.000 pesetas, reportaxe no diario El Mundo en setembro de 2010. , onde eran reeducados conforme aos ideais do denominado Movemento Nacional, amais de nalgún casos seren empregados a modo de escravos para a labranza de terrasAdoutrinamento e escravitude dos nenos roubados polo franquismo .
 Historia 
 Na ditadura 
miniatura|Proclama e exaltación franquista.
O propio xeneral Francisco Franco ditou dúas leis outorgando a patria potestade dos nenos roubados ao Estado, autorizando asemade os cambios de nome e capacitando as autoridades para decidiren o vindeiro destino dos menores. Estas leis valéronse das teorías filonazis do militar e psiquiatra Antonio Vallejo Nájera, xefe dos Servizos Psiquiátricos Militares do réximeUn marxista, un débil mental , quen cualificou o marxismo de "enfermidade mental e contaxiosa" e deixou plasmadas en diversos cadernos e notas as súas afirmacións rotundas verbo da necesidade de "extirpar o xene marxista", recomendando categoricamente o traslado dos nenos a hospicios para "a eliminación dos factores ambientais que conducen á dexeneración". Co gallo disto, aproveitou para aplicar descargas eléctricas aos presos, amais doutros moitos experimentos de inspiración fascistaTras o xene do diaño .

Amais dos neonatos arrebatados ás súas nais e dos nenos que finalizada a guerra quedaron orfos, moitos outros foron rapaces raptados directamente dos campos de concentración no estranxeiro. Segundo datos recompilados polo historiador Ricard Vinyes, dos 32.037 rapaces de familias non franquistas enviados polos pais ao exterior, até 20.266 foron repatriados por mediación do Servizo Exterior da FalanxeNenos perdidos , quedando todos eles baixo a tutela do novo estado nacionalcatólico.

 No período democrático 
miniatura|Constitución española de 1978.
O auto do xuíz Baltasar Garzón fala destes feitos denominándoos "desaparicións legalizadas" e en xaneiro de 2009 cualificounos de "crimes contra a humanidade"Os nenos roubados: crimes contra a humanidade . No auto dise que os pícaros perdidos son vítimas do Franquismo e así mesmo menciónase a existencia dun plan de desaparicións orquestradas co gallo da eliminación de opoñentesOs 30.000 menores roubados polo franquismo  . A Sala do Penal, con todo, declarou a Garzón non competente, de aí que na actualidade o proceso corra a cargo dos tribunais de instrución dos diversos territorios do Estado. Cómpre facer especial mención ao feito de que a Igrexa Católica dispón das partidas de nacemento, cambios de nomes e todos e cada un dos datos dos involucrados, mais non existe polo de agora lei ningunha que obrigue a abrir estes expedientes, de maneira que a Igrexa se  mantén na súa posición de bloqueo, rexeitando frontalmente o acceso aos documentos xa sexa a petición de particulares, institucións ou organismos.

En 2006 o Consello de Europa condenou formalmente o réxime franquista, con mención aos diversos abusos practicados polas autoridades, pondo de relevo o roubo de nenos.O Consello de Europa e a condena ao franquismo 

 Dereitos e memoria histórica 
Por un lado están as numerosas denuncias cursadas por particulares e por outro as diversas asociacións que na actualidade reclaman toda unha serie de dereitos, principalmente o de saber o destino dos involucrados, para o que recentemente insistiron no reclamo do emprego de probas de ADNAs vítimas probas de ADN  . Así, as organizacións de maior relevancia no Estado son:
 Asociación para la Recuperación de la Memoria Histórica (APRMH).
 Derecho a Saber (ANDAS), fundado polo xornalista Paco Lobatón xunto a diversos grupos de afectados.
 Psicólogos sin Fronteras, que colabora co APRMH cun centro de atención ás vítimas da Guerra civil e da ditaduraCreación dunha oficina de atención ás vítimas , radicado en Madrid.
 Federación Estatal de Foros por la Memoria.
 Asociación Magistrados Europeos por la Democracia, considerando estes raptos "o meirande caso de desaparición forzada da Europa contemporánea"Xuristas reclaman ao goberno unha investigación sobre os secuestros de menores no franquismo   e critican o feito de que a Lei de Memoria Histórica non dedique un só apartado a esta realidadeAsociación de xuristas reclama ao Goberno estatal unha investigación .

 Documentais 
miniatura|Franco, figura clave nos raptos e secuestros de pícaros, canda ao ministro nazi Heinrich Himler.
 Els nens perduts del franquisme. Unha reportaxe que revela os tráxicos niveis de represión franquista. Até a súa aparición na rede, o filme soamente fora exhibido en Cataluña, País Vasco e Andalucía, neste último territorio en horario de madrugadaArtigo de Vicenç Navarro para El País  .
 Los niños que robó Franco Reportaxe de Informe semanal emitido en TVE que recompila as atrocidades cometidas neste novo episodio de represión e atrocidade a cargo do réxime franquista. Segundo o propio maxistrado Baltasar Garzón, "o roubo de nenos acontecido nos anos de franquismo foi peor ca o da ditadura arxentina".

 Notas 

 Véxase tamén 
 Bibliografía 
 Mala gente que camina. Benjamín Prado. Editorial Alfaguara. ISBN 8420470198.
 El caso de los niños perdidos del franquismo: crimen contra la humanidad Miguel Ángel Rodríguez Arias. Editorial Tirant lo Blanch. ISBN 8498763037.
 Irredentas: Las presas políticas y sus hijos en las cárcelas franquistas. Ricard Vinyes. Temas de Hoy. ISBN 9788484602309.
 Testimonios de mujeres en las cárceles franquistas. Tomasa Cuevas. UNED. ISBN 8481271500.
 Los niños perdidos del franquismo. Montse Armengou. Plaza y Janés. ISBN 849759908X.
 Las fosas del silencio. Montse Armengou e Ricard Bellis. Plaza y Janés. ISBN 8497936256.
 Desaparecidos de la Guerra de España (1936-?) Rafael Torres. La Esfera de los libros. ISBN 8497340795.
 Los niños republicanos en la Guerra de España. Eduardo Pons Prades. Oberon. ISBN 8496052745.
 Las Guerras de los niños republicanos, 1936-1995. Eduardo Pons Prades. Compañía Literaria. ISBN 84-8213-053-6.

 Outros artigos 
 Franquismo
 Represión
 Xeracións roubadas
 Memoria histórica

 Ligazóns externas 
 Foro por la Memoria 
 Asociación para la Recuperación de la Memoria Histórica. 
 A cuestión da impunidade en España e os crimes franquistas. 
 Informe íntegro do consello de Europa condenando o franquismo con mención explícita ao secuestro de menores. 
 Onde están os nenos que o franquismo roubou?. Artigo no xornal galego Vieiros.
 The Lost children of Franco-era 
 Los 10.000 niños que robó Franco, artigo de Vicente Romero. 
 Miles de niños secuestrados por la dictadura de Franco en España, vídeo de TVE1 24h. (vía Youtube) 
 Un fiscal indaga el destino de bebés robados en los años 60, nova aparecida no diario Público o 25 de xuño de 2010. 

Categoría:Secuestros en España
Categoría:Historia de España
Categoría:Franquismo